Øvre Sund bru

Øvre Sund bru er ei bru over Drammenselva i sentrum av Drammen. Brua utgjør en del av fylkesvei 283 og Sentrumsringen, og åpnet 9. september 2011. Den er en del av Vegpakke Drammen og det siste prosjektet i Sentrumsringen. Øvre Sund bru forbinder Grønland og Hamborgstrøm. Bruas lengde er på 148 m, mens lengden inkl. brokar er på 250 meter. Det er fire vanlige kjørefelt i tillegg til separat sykkelveg med fortau. Lengden på denne separate delen er noe kortere enn hovedspennet. De totale prosjektkostnadene var på 527,5 millioner kroner. I 2000 ble en arkitektkonkurranse utlyst, og den ble vunnet av Bovim-Fuglu-Svingen Arkitekter (senere Nuno Arkitektur). Se også Ypsilon bru Bybrua i Drammen Liste over broer i Norge Liste over broer i Norge etter lengde Litteratur Anne-Beth Jensen: «Raffinert bruløsning», s. 126-129 i Byggeindustrien, Nr. 7/2011. ISSN 03327086. Eksterne lenker Vegvesen.no: Øvre Sund bru